Адкрыты занятак па адукацыйнай галіне Дзіця і грамадства 
[bookmark: _GoBack]ў сярэдняй групе
 “Навядзём парадак і чысціню ў групе”
П/з: фарміраваць уяўленні пра абавязкі дзяжурных; развіваць уменні сумесна з дарослым падтрымліваць парадак у групавым пакоі (прыбіраць цацкі, выціраць пыл, праціраць цацачную мэблю); развіваць уменні выконваць абавязкі дзяжурнага па сталовай: акуратна расстаўляць хлебніцы, сурвэтніцы, кубкі, глыбокія талеркі, раскладаць сталовыя прыборы (лыжкі, відэльцы, нажы); па падрыхтоўцы да заняткаў: раскладаць матэр’ялы да заняткаў; развіваць уменні сумесна з дарослым ажыццяўляць догляд за раслінамі кутка прыроды: вызначаць неабходнасць паліву па стане глебы, апырскваць праціраць лісце, рыхліць глебу; выхоўваць працавітасць, павагу да вынікаў сваёй працы і працы іншых
1. Стварэнне праблемнай сітуацыі: у групе не прыбраныя цацкі, раскіданыя фанцікі.
Выхавальнік з дзецьмі ўваходзяць у групу.
Выхавальнік: а-я-яй! Што гэта такое? Раніцай у нас быў парадак. Што адбылося, пакуль мы адсутнічалі? Можа хто-небудзь з вас так пажартаваў? Гэта не вы? (адказы дзяцей).
Выхавальнік звяртае ўвагу на раскіданыя вакол фанцікі і сляды: 
· Дзеці, паглядзіце, хто ж раскідаў фанцікі? Давайце разам падумаем, хто ж гэта зрабіў? (адказы дзяцей)
2. Сюрпрызны момант: Пад вясёлую музыку забягае Нязнайка
Нязнайка: а вось і я! Прывітанне, вам, сябры!
Выхавальнік: Нязнайка, дык гэта ты ў нас такі парадак навёў?
Нязнайка: так, гэта я. беспарадак-гэта лепшы парадак! Прыгажосць! Давайце лепш пагуляем!
Выхавальнік: не, Нязнайка, перш чым гуляць трэба ўсё прыбраць, ды на месцы цацкі расставіць!
Нязнайка: так, гэта такая нуда! Дзеці, скажыце, а вам падабаецца працаваць? (адказы дзяцей)
3. Размова з Нязнайкай пра працу
Выхавальнік: Нязнайка, а ты чаму не любіш працаваць?
Нязнайка: я лічу, што гэта так нецікава і цяжка ... а я люблю весялосць!
Выхавальнік: можа, ты проста лянуешся?
Нязнайка: не, проста я ніколі не наводзіў парадак і чысціню!
Выхавальнік: дзеці, а давайце навучым Нязнайку? (адказы дзяцей)
Аповяд выхавальніка: падыходзім да кутка дзяжурных.
4. Знаёмства Нязнайкі з кутком дзяжурных. Аповяд дзяцей разам з выхавальнікам пра абавязкі дзяжурных 
У нашай групе за парадак і чысціню адказвае не толькі наша Ганна Станіславаўна, але і дзяжурныя. Дзеці дапамагаюць накрываць на стол, рыхтавацца да заняткаў і даглядаць за раслінамі ў кутку прыроды.
Давайце раскажам Нязнайцы і пакажым як трэба працаваць.
1. Абавязкі дзяжурнага па сталовай:
Спачатку: трэба вымыць рукі
Потым: насуха выцярці рукі ручніком
Надзець фартух.
Пасля сервіруем стол у правільнай паслядоўнасці: сцелім сурвэтку-ставім сурвэтніцу і хлебніцу-ставім кубак-ставім талерку-разкладваем сталовыя прыборы:лыжка, відэлец, нож.
2. Абавязкі дзяжурнага па заняткам:
Спачатку: трэба расккласці дзецям цыраткі
Потым: раскласці паперу, фарбы, алоўкі, нарыхтоўкі
Пасля занятку: прыбіраем фарбы, малюнкі і цыраты
Мыем рукі, насуха выціраем ручніком
3. Абавязкі дзяжурнага па кутку прыроды
Спачатку: надзяваем фартух і рыхтуем прыналежнасці для працы
Потым выконваем абавязкі догляду за раслінамі: прамываем падоны, паліваем расліны, апыскваем і праціраем лісты
Прыбіраем прылады працы
Мыем рукі
Здымаем фартух.
5. Д/г “Абавязкі дзяжурных”

6. Д/г “Мы дзяжурым”

Нязнайка прыбірае фанцікі, пасля падыходзіць дзяцей, цікавіцца, што яны робяць, як яны гэта робяць, спрабуе працаваць сам.

7. Вынік занятку
Выхавальнік: ну, вось мы і папрацавалі разам! Ці цяжка вам было працаваць? (адказы дзяцей).

Выхавальнік: давайце ўспомнім, што ж мы рабілі? Чым мы займаліся? (адказы дзяцей).

Выхавальнік: як вы думаеце, чаму мы працу зрабілі хутка? (адказы дзяцей).

Выхавальнік: а табе, Нязнайка, спадабалася працаваць разам дзецьмі?

Нязнайка: так, мне вельмі спадабалася! Дзякуй вам, дзеці, што навучылі мяне працаваць! За гэта я хачу вам падарыць салодкі падарунак. (Нязнайка частуе дзяцей, дзеці дзякуюць Карлсану).

Нязнайка: ну, а мне трэба вяртацца дадому! Да новых сустрэч!

(Дзеці развітваюцца з Нязнайкай).  

Рэфлексія
На тры сталы размяшчаюцца смайлы: адзін чырвоны з незадаволеным тварам, другі – жоўны-абыякавы смайлік, зялёны – радасны.
· Дзеці, калі вам усе спадабалася на занятку, падыдзіце да зялёнага смайліка, калі не ўсё – тады да жоўтага, а калі зусім не спадабалася – падыдзіце да чырвонага смайліка.
